২০২১ কাবুল বিমানবন্দর হামলা
২০২১ সালের ২৬ আগস্ট স্থানীয় সময় বিকাল ৫:৫০ মিনিটে (দুপুর ১:২০ ইউটিসি), আফগানিস্তান থেকে মার্কিন ও আফগান জনসাধারণকে সরিয়ে নেওয়ার সময় কাবুলের হামিদ কারজাই আন্তর্জাতিক বিমানবন্দরের অ্যাবে গেটের কাছে আত্মঘাতী বোমা হামলার ঘটনা ঘটে। এই হামলায় কমপক্ষে ১৮৫ জন নিহত হয়েছে, যার মধ্যে মার্কিন সামরিক বাহিনীর ১৩ জন সদস্য রয়েছে, যা ২০২০ সালের ফেব্রুয়ারির পর আফগানিস্তানে প্রথম মার্কিন সামরিক হতাহত। ইসলামিক স্টেট অব ইরাক অ্যান্ড দ্য লেভান্ট – খোরাসান প্রদেশ এই হামলা চালায়, যারা এক বিবৃতিতে এটির দায় স্বীকার করে।